એસએસના બંને મહાનુભાવો નશામાં લથડિયાં ખાતાં હોય એવું લાગ્યું, એટલે ઓસ્કરને લ્યુસિયા સાથે વાત કરવાનો અવસર મળી ગયો. અત્યંત સહજતા સાથે એ બોલી રહ્યો હતો! લ્યુસિયા એ દિવસને ક્યારેય ભૂલી શકવાની ન હતી! “ચિંતા ન કરતી. બધું બરાબર થઈ રહેશે.” લ્યુસિયાનો કિસ્સો ચેપી ન હતો એવું બતાવવા માટે ઓસ્કર તેની સાવ નજીક જઈને ઊભો રહ્યો! “આ એક યહૂદી છોકરી છે,” એણે નીરસ રીતે કહ્યું. “હું એને ચેપી રોગોની ઝૂંપડીમાં મૂકવા માગતો ન હતો. સાંધાનો દુખાવો છે એને… આમ પણ હવે એ મૃત્યુ જ પામવાની છે. ડૉક્ટરે તેને વધારેમાં વધારે છત્રીસ કલાક આપ્યા છે!”